Obrazac za međupredmetno izvedbeno planiranje

**KAKO POSTIĆI ŽELJENI ISHOD UČENJA?**

**Škola, razred, vrijeme: Medicinska škola Pula, 4.c, nastavna godina 2016./2017.**

**Učitelj/nastavnik: Kristina Ratajec, Željka Marković, Jasmina Kuzmanović, Jasmina Jurcan**

Izvedbeni program međupredmetnih i interdisciplinarnih sadržaja građanskog odgoja i obrazovanja(nastavne jedinice, izvanučioničke aktivnost, projekta i dr. )

|  |  |
| --- | --- |
| **Naziv** | OSOBNI IDENTITET, KULTURNI IDENTITETI I MEĐUKULTURNI DIJALOG |
| **Svrha** | Učenik /ca građanin/nka razumije povezanost između sustava ljudskih prava, razvija kritičko razmišljanje te promiče korijenite obrazovne promjene – aktivan /na je u zajedničkim projektima ;razumije polazište i načela stvaranja europskog građanstva. Učenik razumije ulogu i značenje čovjeka kao sustvaratelja, razumije da je rad osnova egzistencije i da je usmjeren dobru pojedinca i zajednice.  |
| **Ishodi****Strukturne dimenzije građanske kompetencije:** **1. Ekološka****2. Društvena****3. Politička** **4. Gospodarska****5. Ljudsko-pravna** | 1. Učenik će upoznati glavne značajke čovjeka kao slike Božje; čovjek kao slobodno i razumno biće,čovjek kao Božji upravitelj na zemlji, čovjek kao društveno biće
2. Djelovati ekološki u lokalnoj sredini
3. Učenik će posvjestiti da je sustvaratelj budućnosti kroz štednju energije i vode i razvoj lokalne sredine
4. Učenik će uvidjeti važnost čuvanja prirodne i kulturne baštine zavičaja, republike hrvatske i planeta Zemlje
5. Opisuje u čemu se sastoji interkulturni dijalog i zašto je važan za izgradnju demokratske zajednice (znanje i razumijevanje )
6. Pokazuje privrženost načelima pravednosti izgradnje demokratskih odnosa i i zaštiti zajedničke dobrobiti kao i u očuvanju kulturne baštine poštujući različitosti.(vrijednosti i stavovi)
7. Učenik objašnjava i primjerima potkrepljuje što su stereotipi, predrasude i diskriminacija, kako do njih dolazi, zašto su štetni za društvo i kako se uklanjaju; objašnjava važnost solidarnosti s osobama s invaliditetom
 |
| **Kratki opis aktivnosti** | **Vjeronauk:**U sklopu nastavne jedinice „Čovjek sustvaratelj“ učenik će uočiti ulogu i značenje čovjeka kao sustvaratelja i onoga koji ima obvezu odgovornosti pred lokalnom zajednicom i svijetom. Učenici će raspravljati o tome na koji način mogu svojim odgovornim ili neodgovornim ponašanjem utjecati na budućnost zajednice u kojoj žive.Učenik će uočiti svoje mjesto u svijetu kao onoga koji stječe iskustva, razvija svoj identitet u skladu s idejom općeg dobra i poštivanja kulture i svijeta u kojem živi. **Politika i gospodarstvo :**Nizom istinitih priča učenici prepoznaju koja ljudska prava su prekršena i koje su posljedice bile iz osobnog ili/i društvenog života.Rasprava u smislu empatičnog i asertivnog ozračja.Učenici će preko web stranica Kuće Europe i brošure Europski parlament moći upoznati rad Europskog parlamenta u smislu Europa različitosti Europa participativne demokracije.**Etika:**Učenici će u sklopu nastavne jedinice „Jednakost i pravednost“ razmatrati izgradnju osobnog identiteta kroz naš odnos prema drugima, s idejom da prema svima trebamo postupati jednako, jer su sve osobe jednako vrijedne, naravno ako govorimo o postupcima koji uključuju neku moralnu obvezu.**Zdravstvena psihologija:**Učenici pretražuju informacije na internetu o potrebama, pravima i poteškoćama osoba s invaliditetom; izrađuju mentalne mape ili plakate na osnovu pronađenih podataka; prezentacije pred razredom, razgovor zaključci na tu temu. |
| **Ciljna grupa** | Učenici četvrtog c razreda |
| **Način provedbe** | **Model** | **Međupredmetni / Izvanučionički** |
| **Metode i** **oblici rada**  | Kombinirani, (problemsko-stvaralački – analitički), frontalni, grupni. Izlaganje ,razgovor,istraživanje,igranje uloga ,skupni rad. |
| **Resursi** | Đuro Benić „Politika i gospodarstvo“, „Program međupredmetnih i interdisciplinarnih sadržaja građanskog odgoja i obrazovanja za OŠ i SŠ (Narodne novine 104/14), Nastavni plan i program za Politiku i gospodarstvo, „Opća deklaracija o ljudskim pravima“, „Vijeće Europe“,Bijela knjiga o međukulturalnom dijalogu „Živjeti zajedno jednaki u dostojanstvu“, Tomislav Reškovac: „Filozofija morala“, Grafoskop, radni listovi, ploča, kreda, bilježnica, knjiga. Udžbenik vjeronauka „Svjetlom vjere“, enciklike Laborem excersens, rerum novarum. Kurikulum Medicinske škole Pula 2016./2017. |
| **Vremenik** | Nastavna godina |
| **Način vrednovanja i korištenje rezultata vrednovanja** | Osobna mapa, razredna mapa, bilježenje postignuća učenika |
| **Troškovnik (npr. za projekt)** | - |
| **Nositelj odgovornosti** | Nastavnice vjeronauka, etike, psihologije i politike i gospodarstva |

Stručno vijeće nastavnika društveno-humanističke grupe predmeta